钦定古今图书集成/明伦汇编/氏族典/第273卷 > 王昱
## 钦定古今图书集成/明伦汇编/氏族典/第273卷 > 王昱

按《山西通志﹕》：“昱字穉，阳夏县人。事亲极孝，人咸称为
王孝子。居恒贫而有守，不苟言笑，不事举业，不见有
司。与安邑孝廉李贞佐善，贞佐任郏县，昱访焉。适流
贼至，城破，李骂贼不屈死。家人俱逃，昱独从不去。贼
命削去耳鼻，昱仍不去。贼诘曰﹕：‘令尔何人’？昱曰﹕：‘窗友
为收骸骨’。贼义之，释不杀。人望其耳鼻，咸称为王义
士。”乙酉秋长往，不知所终。